open-index/open-wikipedia-markdown huggingface dataset:
Ευανθία Κασσαβέτη - Λούρου

Η **Ευανθία Κασσαβέτη - Λούρου** (~1875- 4 Ιουλίου 1970) ήταν Ελληνίδα ζωγράφος.

## Βιογραφία
Γεννήθηκε το 1875 περίπου στην Αράχοβα της Ναυπακτίας και πέθανε στην Αθήνα (Ζωγράφου) την 4η Ιουλίου 1970. Έζησε κυρίως στο Μεσολόγγι, Πάτρα, Αθήνα. Επιδόθηκε στη ζωγραφική με ιδιαίτερη ένταση από το 1956 και μετά. Ήταν αυτοδίδακτη και η τεχνοτροπία της την εντάσσει στην κατηγορία των "ναΐφ" ζωγράφων. Πηγές έμπνευσής της είναι: ο καθημερινός σκληρός αγώνας των καπνοπαραγωγών στο χωριό του συζύγου της Κώστα Κασσαβέτη, τα Μούσουρα Μεσολογγίου, η φύση και οι ασχολίες των ανθρώπων του χωριού της και του Μεσολογγίου. Έχει μετάσχει σε πανελλήνιες εκθέσεις ζωγραφικής και έχει εκθέσει δύο φορές έργα της στην αίθουσα "Ζυγός". 

## Βιβλιογραφία


Κατηγορία:Έλληνες ζωγράφοι του 20ού αιώνα
Κατηγορία:Ελληνίδες ζωγράφοι
Προάστιο (αποσαφήνιση)

Με την ονομασία **προάστιο** μπορεί να αναφέρονται:

* Προάστιο, οικιστική περιοχή.

## Τοπωνύμια
### Οικισμοί
* Προάστιο Καρδίτσας, οικισμός του δήμου Παλαμά της περιφερειακής ενότητας Καρδίτσας.
* Προάστιο Κοζάνης, οικισμός του δήμου Εορδαίας της περιφερειακής ενότητας Κοζάνης.
* Προάστιο Μεσσηνίας, οικισμός του δήμου Δυτικής Μάνης της περιφερειακής ενότητας Μεσσηνίας.
* Προάστιο Πέλλας, οικισμός του δήμου Έδεσσας της περιφερειακής ενότητας Πέλλας.

; Παρώνυμα
* Νέο Προάστιο Μεσσηνίας, οικισμός του δήμου Δυτικής Μάνης της περιφερειακής ενότητας Μεσσηνίας.

### Συνοικίες
* Προάστιο Δράμας, συνοικία της Δράμας και πρώην οικισμός.
* Προάστιο Ηρακλείου, συνοικία του Ηρακλείου και πρώην οικισμός.
* Προάστιο Πάτρας, συνοικία της Πάτρας και πρώην οικισμός.
* Προάστιο Χρυσούπολης, συνοικία της Χρυσούπολης και πρώην οικισμός.

Κατηγορία:Αποσαφηνίσεις ελληνικών τοπωνυμίων
Α.Ο.Κ. Βέροιας

Ο **Αθλητικός Όμιλος Καλαθοσφαίρισης Βέροιας** είναι ελληνικό αθλητικό σωματείο που δραστηριοποείται στην πόλη της Βέροιας στην Ημαθία. Χρησιμοποιεί ως έδρα το Κλειστό Γυμναστήριο *«Δημήτριος Βικέλας»* στο Μακροχώρι και δευτερευόντως το Κλειστό Γυμναστήριο Εληάς *«Αρίσταρχος Γεωργιάδης»*. Επίσημο έτος ίδρυσής του είναι το 1998 και στο έμβλημά του απεικονίζεται ένας λύκος. Ο σύλλογος διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων, που αγωνίζονται με χρώματα το μπλε, το κόκκινο και το λευκό.

## Τμήμα καλαθοσφαίρισης ανδρών

### Ιστορική αναδρομή
Το ανδρικό τμήμα καλαθοσφαίρισης του συλλόγου έχει κατακτήσει μία φορά το Πρωτάθλημα της κορυφαίας κατηγορίας της Ε.ΚΑ.Σ.ΚΕ.Μ., εκείνο της περιόδου 2003-04. Η χρονιά αυτή ήταν και η επιτυχέστερη στη μέχρι σήμερα ιστορία της ομάδας και ήταν το επιστέγασμα μιας επιτυχημένης πενταετίας: το 2000 ανήλθε από τη Γ' Κατηγορία στη Β' Κατηγορία και το 2001 από τη Β' Κατηγορία στην Α' Κατηγορία.

Κατά την αγωνιστική περίοδο 2004-05 ο σύλλογος συμμετείχε στο Πρωτάθλημα της Γ' Εθνικής Κατηγορίας, καταλαμβάνοντας τη 14η και τελευταία θέση στην τελική βαθμολογική κατάταξη του Ομίλου Βορρά με μόλις μία νίκη.

Την αγωνιστική περίοδο 2012-13 η ανδρική ομάδα έλαβε μέρος στο Πρωτάθλημα της Β' Κατηγορίας που διοργανώνει η Ε.ΚΑ.Σ.ΚΕ.Μ., ολοκληρώνοντας τις αγωνιστικές του υποχρεώσεις στην 3η θέση του βαθμολογικού πίνακα.

## Τμήμα καλαθοσφαίρισης γυναικών
### Ιστορική αναδρομή
Το γυναικείο τμήμα καλαθοσφαίρισης του συλλόγου έχει κατακτήσει τρεις φορές το Πρωτάθλημα Γυναικών της Ε.ΚΑ.Σ.ΚΕ.Μ., εκείνα των ετών 2007, 2008 και 2011.

Κατά την αγωνιστική περίοδο 2008-09 ο σύλλογος συμμετείχε στο Πρωτάθλημα της Α2 Εθνικής Κατηγορίας, καταλαμβάνοντας τη 13η και προτελευταία θέση στην τελική βαθμολογική κατάταξη του Ομίλου Βορρά (3 νίκες και 23 ήττες). Στο θεσμό του Κυπέλλου Ελλάδος αποκλείστηκε στην Α' Φάση έχοντας ηττηθεί από τον Άρη Θεσσαλονίκης με σκορ 49-86.

Έχοντας επιστρέψει στο τοπικό του πρωτάθλημα για την περίοδο 2009-10, ο σύλλογος ολοκλήρωσε τις αγωνιστικές του υποχρεώσεις στη 2η θέση της βαθμολογίας. Η κατάκτηση της κορυφής του βαθμολογικού πίνακα τη χρονιά 2010-11 (11 νίκες και 1 ήττα) δεν είχε σαν επακόλουθο την άνοδο στην Α2 Εθνική, καθώς η ομάδα δεν πέρασε επιτυχώς από το Ειδικό Πρωτάθλημα Ανόδου.

Την επόμενη περίοδο, 2011-12, η ομάδα της Βέροιας τερμάτισε στην 4η θέση της βαθμολογίας, σε σύνολο 5 ομάδων. Τη χρονιά 2012-13, επρόκειτο να λάβει μέρος στο τοπικό γυναικείο πρωτάθλημα, εντούτοις δε συμμετείχε σε κανέναν αγώνα και μηδενίστηκε.

## Έμβλημα
Στο έμβλημα του σωματείου, το οποίο μεταβάλλεται με το πέρασμα του χρόνου, απεικονίζεται ένας λύκος.


Αρχείο:A.O.K. Veroias Logo.jpg|Σημερινό έμβλημα της ομάδας (2017-σήμερα)


## Παραπομπές


## Εξωτερικοί σύνδεσμοι

* Α.Ο.Κ. Βέροιας, επίσημος ιστότοπος.
* 

*
Κατηγορία:Αθλητικοί σύλλογοι Ημαθίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.Μ.
Κατηγορία:Ιδρύσεις αθλητικών συλλόγων το 1998
Κατηγορία:Ιδρύσεις ομάδων καλαθοσφαίρισης το 1998
Έξετερ Σίτι ΦΚ

Η ** Έξετερ Σίτι** (αγγλικά: *Exeter City*) είναι αγγλικός ποδοσφαιρικός σύλλογος από το Έξετερ, η οποία αγωνίζεται στη Λιγκ Ουάν. Ο σύλλογος ιδρύθηκε το 1904. Ο σύλλογος ανήκει στους φιλάθλους της ομάδα μέσω του *Exeter City Supporters Trust*.

Η ομάδα ήταν μέλος της Φούτμπολ Λιγκ από το 1920 έως το 2003. Μετά από 5 περιόδους στη Κόνφερενς Νάσιοναλ, η ομάδα προβιβάστηκε στη Λιγκ Του για την περίοδο 2008-2009 και την αμέσως επόμενη περίοδο προβιβάστηκε στη Φούτμπολ Λιγκ Ουάν για την περίοδο 2009-10. Την περίοδο 2011-12 η Έξετερ Σίτι υποβιβάστηκε στη Φούτμπολ Λιγκ Του, τερματίζοντας 23η με 48 βαθμούς.

## Επιτυχίες
***[[Φούτμπολ Λιγκ Θερντ Ντιβίζιον Σάουθ Καπ]]**
**Νικήτρια – 1934

***[[Λιγκ Του]]**
**Πρωταθλήτρια – 1989–90

***[[Κόνφερενς Νάσιοναλ]]**
**Νικήτρια – 2007–08

***FA Devon St. Lukes Challenge Bowl**
**Νικήτρια – 1953–54, 1954–55 (Shared), 1958–59, 1960–61, 1961–62, 1973–74, 1996–97, 2000–01, 2001–02, 2003–04, 2004–05, 2008–09

## Παραπομπές


## Εξωτερικοί σύνδεσμοι
*


Κατηγορία:Ιδρύσεις αθλητικών συλλόγων το 1904
Κατηγορία:Ιδρύσεις ποδοσφαιρικών ομάδων το 1904
Κατηγορία:Ποδοσφαιρικές ομάδες Αγγλίας
Μακεδονικός τάφος Συμβόλων

Ο **Μακεδονικός τάφος Συμβόλων** είναι ένας αρχαιολογικός χώρος ο οποίος βρίσκεται περίπου 6 χιλιόμετρα βορειοδυτικά από την Κομοτηνή, λίγο βορειότερα από το χωριό Σύμβολα. Ο τάφος χρονολογείται από το 4ο - αρχές 3ο αιώνα π.Χ. και κατασκευάστηκε κατά την περίοδο της μακεδονικής κυριαρχίας. Ο τάφος ανακαλύφθηκε το 1976 μετά από παράνομη ανασκαφή. 

## Παραπομπές



Κατηγορία:Αρχαιολογικοί τόποι στη Ροδόπη
Κατηγορία:Αρχαία νεκροταφεία στην Ελλάδα
19 (αριθμός)

Το **19** (δεκαεννέα) είναι ο φυσικός αριθμός που βρίσκεται μετά από το 18 και πριν από το 20. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 19 συμβολίζεται ως **XIX** στο ρωμαϊκό σύστημα αρίθμησης και ως ΙΘ´ ή ιθ´ στο ελληνικό σύστημα αρίθμησης.

## Στα μαθηματικά
* Το 19 είναι ένας πρώτος αριθμός, αφού οι μόνοι φυσικοί διαιρέτες του είναι 1 και 19, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 23.
* Το 19 μαζί με το 17 είναι δίδυμοι πρώτοι αριθμοί.
* Στη γεωμετρία, το δεκαεννεάγωνο είναι πολυγωνικό σχήμα.

### Άλλες πράξεις
* Οι τετραγωνικές ρίζες του 19 είναι δύο άρρητοι αριθμοί, ίσοι κατά προσέγγιση με ±4,3588989435406735522369819838596
* 19! = 19·18·17·16·15·14·13·12·11·10·9·8·7·6·5·4·3·2 = 121.645.100.408.832.000
*219 = 19↑↑2 = 1919 = 1.978.419.655.660.313.589.123.979

## Το 19 στη Χημεία
* Ο ατομικός αριθμός 19 αντιστοιχεί στο κάλιο.
* Το δεκαεννεάνιο (C19H40) είναι η απλούστερη οργανική ένωση με 19 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 19 άτομα άνθρακα είναι το δεκαεννεανικό οξύ (ή *δεκαεννεανοϊκό οξύ*, C19H37COOH), που έχει επίσης την εμπειρική ονομασία «νοναδεκυλικό οξύ».

## Το 19 στην Αστρονομία
* Το Μεσιέ 19 είναι ένα σφαιρωτό σμήνος σε απόσταση περίπου 28.000 ετών φωτός στον αστερισμό Οφιούχος.

## Αναφορές και παρατηρήσεις


## Εξωτερικοί σύνδεσμοι
* 
* 

19
Κατηγορία:Δίδυμοι πρώτοι αριθμοί
20 (αριθμός)

[frame|right|Ένα [εικοσάεδρο έχει 20 έδρες.]]
Το **20** (είκοσι) είναι ο φυσικός αριθμός που βρίσκεται μετά από το 19 και πριν από το 21. Είναι ένας άρτιος αριθμός, αφού 20:2 = 10, δηλαδή διαιρείται με το 2, στο σύνολο των φυσικών αριθμών. Ο αριθμός 20 συμβολίζεται ως **XX** στο ρωμαϊκό σύστημα αρίθμησης και ως Κ΄ ή κ΄ στο ελληνικό σύστημα αρίθμησης.

## Στα μαθηματικά
* Το 20 είναι ένας σύνθετος αριθμός,  αφού οι φυσικοί διαιρέτες του είναι 1, 2, 4, 5, 10 και 20, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 21.
* Το 20 είναι υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 20 είναι 20 = 2²·5.
* Στη γεωμετρία, το εικοσάγωνο είναι πολυγωνικό σχήμα.
* Στη στερεομετρία, το εικοσάεδρο έχει 20 έδρες.

### Άλλες πράξεις
*Οι τετραγωνικές ρίζες του 20 είναι κατά προσέγγιση οι δύο άρρητοι αριθμοί ±4,4721359549995793928183473374626.
* 20! = 20·19·18·17·16·15·14·13·12·11·10·9·8·7·6·5·4·3·2 = 2.432.902.008.176.640.000

*220 = 20↑↑2 = 2020 = 104.857.600.000.000.000.000.000.000

## Το 20 στη Χημεία
* Ο ατομικός αριθμός 20 αντιστοιχεί στο ασβέστιο.
* Το εικοσάνιο (C20H42) είναι η απλούστερη οργανική ένωση με 20 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 20 άτομα άνθρακα είναι το εικοσανικό οξύ (ή ει*κοσανοϊκό οξύ*, C20H39COOH), που έχει επίσης την εμπειρική ονομασία «αραχιδικό οξύ».

## Άλλες χρήσεις

* Στις πολυήρεις της ελληνιστικής εποχής ανήκαν και οι «*εικοσήρεις»,* που είχαν 20 σειρές κωπηλάτες. Διάταξη κωπηλατών  7:7:6, εκτός κι αν ήταν καταμαράν, με τη συνένωση δύο (2) δεκηρών με μια ενωτική εξέδρα. Υπάρχει μία (1) μόνο αναφορά ύπαρξής τους:  Στο στόλο του Πτολεμαίου Δ΄, όπου αναφέρεται η ύπαρξη ενός (1) τέτοιου πλοίου. Αντίθετα, στη ναυμαχία του Ακτίου, δεν αναφέρεται να συμμετείχε κανένα πλοίο μεγαλύτερο από δεκήρη.
* Το 20, χρησιμοποιείται ως βάση στο βαθμολογικό σύστημα της Β' βάθμιας εκπαίδευσης.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Υπερτέλειοι αριθμοί
Σλάιγκο Ρόβερς

Η **Σλάιγκο Ρόβερς** (γαελικά: *Cumann Peile Ruagairí Shligigh*, αγγλικά: *Sligo Rovers FC*) είναι μια επαγγελματική ποδοσφαιρική ομάδα της Ιρλανδίας και αγωνίζεται στην Πρέμιερ Ντιβίζιον της Λίγκας της Ιρλανδίας. Ο σύλλογος ιδρύθηκε το 1928 και αγωνίζεται στο πρωτάθλημα της Ιρλανδίας από το 1934. Η Σλάιγκο Ρόβερς είναι μια συνεταιριστική επιχείρηση καθώς ανήκει στους φιλάθλους της. Η Σλάιγκο αγωνίζεται στο The Showgrounds από την ίδρυσή της. Κατέκτησε το πρωτάθλημα την περίοδο 2012. Την προηγούμενη περίοδο κέρδισε το Κύπελλο για 2η συνεχόμενη χρονιά, κερδίζοντας τη Σέλμπουρν στον τελικό στο γήπεδο Aviva. Έχουν κερδίσει συνολικά τρία πρωταθλήματα, τέσσερα Κύπελλα και δύο Λίγκ Καπ. Στις 27 του Φλεβάρη 2012 η Σλάιγκο Ρόβερς ανακοίνωσε μια σημαντική διεθνή συμφωνία χορηγίας με τους τοπικούς εμπόρους αυτοκινήτων Connollys Volkswagen.

## Τίτλοι

*3 **[[Πρωτάθλημα ποδοσφαίρου Ιρλανδίας|Πρωταθλήματα Ιρλανδίας]]:** 1936-1937, 1976-1977, 2012
*4 **[[Κύπελλο Ιρλανδίας (ποδόσφαιρο ανδρών)|Κύπελλα Ιρλανδίας]]:** 1983, 1994, 2010, 2011

## Εξωτερικοί σύνδεσμοι
*Επίσημη ιστοσελίδα

Κατηγορία:Ποδοσφαιρικές ομάδες Ιρλανδίας
Κατηγορία:Ιδρύσεις ποδοσφαιρικών ομάδων το 1928
Δήμος Ρέσεν

Ο **Δήμος Ρέσνας** ή **Δήμος Ρέσεν** ( ) είναι δήμος στο νοτιοδυτικό μέρος της Βόρειας Μακεδονίας. Αποτελεί μέρος της Περιφέρειας Πελαγονίας. Ρέσνα ονομάζεται επίσης η πόλη στην οποία βρίσκεται η έδρα του Δήμου Ρέσνας.

## Γεωγραφία
Ο Δήμος Ρέσεν συνορεύει με:
*τον Δήμο Οχρίδας στα δυτικά
*τον Δήμο Ντεμίρ Χισάρ στα βορειοανατολικά
*τον Δήμο Μπίτολα στα ανατολικά
*την Αλβανία και την Ελλάδα στα νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας
Επίσκοπος Ιεράς Γεδεών

Ο **Γεδεών** (18ος αιώνας - 8 Οκτωβρίου 1810) ήταν Επίσκοπος Ιεράς από το 1781 ως το 1783. Ελάχιστα στοιχεία είναι γνωστά για τη ζωή του. Χρησιμοποιούσε τη Μονή των Καρκάσων, κοντά στην Ανατολή, για θερινή κατοικία.

Διαδέχθηκε ως επίσκοπος το Φιλόθεο τον Κύπριο, το 1781.

Ο τάφος του βρίσκεται σήμερα στην κάτω πόλη στον Άγιο Νικόλαο. Μέχρι το 1932 ο τοίχος του ναού των Αγίων Αποστόλων έφερε χάραγμα με ένα σταυρό που έγραφε "Γεδεών 1782". Τον διαδέχθηκε ως επίσκοπος το 1783 ο Αυξέντιος.

## Παραπομπές


Κατηγορία:Επίσκοποι Ιεράπετρας
Μουσεζίμπ Μαρδούκ

Ο **Μουσεζίμπ Μαρδούκ** υπήρξε βασιλιάς της Βαβυλώνας (693-689), Χαλδαίος πρίγκηπας που επιλέγη από τους Ελαμίτες να τοποθετηθεί βασιλιάς της Βαβυλώνας ως διάδοχος του Νεργκάλ Ουσεζίμπ όταν συνελήφθη από τους Ασσυρίους προκειμένου να συνεχίσουν την αντίστασή τους που εξακολουθούσε να είναι επιτυχής με τη βοήθεια του Ελαμίτη βασιλιά Ουμπάν Νιμενά. Όταν ο Ουμπάν Νιμενά πέθανε από εγκεφαλικό, ο Μουσεζίμπ Μαρδούκ έχασε τον καλύτερο σύμμαχό του κατά των Ασσυρίων και ο Σενναχειρείμ βρήκε τη μεγάλη ευκαιρία να καταλάβει εύκολα τη Βαβυλώνα (689 π.χ.) για να εκδικηθεί τον θάνατο του γιου του έκαψε την πόλη, λεηλάτησε τον ναό του Μαρδούκ στην Εσαγκίλα και γκρέμισε τα προστατευτικά τείχη από τα νερά του Ευφράτη. Ο ίδιος ο Μουσεζίμπ Μαρδούκ σκοτώθηκε στη μάχη.

## Πηγές
* Ασσυροβαβυλωνιακά Χρονικά

Κατηγορία:Βασιλείς της Βαβυλώνας
Κατηγορία:Χαλδαίοι
Νεργκάλ ουσεζίμπ

Ο **Νεργκάλ ουσεζίμπ** υπήρξε βασιλιάς της Βαβυλώνας (694-693) Βαβυλώνιος ευγενείς που τοποθετήθηκε από τους Ελαμίτες βασιλιάς της Βαβυλώνας όταν κατέλαβαν την πόλη από τους Ασσυρίους δολοφονώντας τον προηγούμενο βασιλιά Ασούρ ναδίν σουμί, γιο του βασιλιά της Ασσυρίας Σενναχειρείμ, αλλά κυβέρνησε λιγότερο από έναν χρόνο. Ο Σενναχειρείμ έκανε σκληρή επίθεση στην Βαβυλώνα για να εκδικηθεί τον θάνατο του γιου του ο ίδιος ο Νεργκάλ ουσεζίμπ ηττήθηκε σε μάχη τον Σεπτέμβριο του 693 κοντά στην Νιππούρ συνελήφθη από τους Ασσυρίους. Απο τότε η τύχη του αγνοείται, αλλά οι Ασσύριοι δεν μπόρεσαν να καταλάβουν την Βαβυλώνα, συνέχισαν την αντίσταση τους τοποθετώντας νέο βασιλιά τον Μουσεζίμπ Μαρδούκ.

## Πηγές
* ΑΣΣΥΡΟΒΑΒΥΛΩΝΙΑΚΑ ΧΡΟΝΙΚΑ

Κατηγορία:Βασιλείς της Βαβυλώνας
Ασούρ ναδίν σουμί

Ο **Ασούρ ναδίν σουμί** υπήρξε Ασσύριος πρίγκιπας γιος του βασιλιά της Ασσυρίας Σενναχειρείμ υποτελής βασιλιάς της Βαβυλώνας (700 - 694 π.χ.) μετά την καθαίρεση του προηγούμενου βασιλιά Μπέλ ιμπνί που είχε συνωμοτήσει με την βοήθεια των Χαλδαίων και των Ελαμιτών εναντίον του πατέρα του. Μετά από βασιλεία 6 ετών οι Ελαμίτες κατέλαβαν την Βαβυλώνα, ο ίδιος δολοφονήθηκε επιφέροντας την οργή του πατέρα του Σενναχειρείμ.

## Πηγές

ΑΣΣΥΡΟΒΑΒΥΛΩΝΙΑΚΑ ΧΡΟΝΙΚΑ

Κατηγορία:Ασσυρία
Κατηγορία:Βασιλείς της Βαβυλώνας
Μπελ ιμπνί

Ο **Μπέλ ιμπνί** υπήρξε βασιλιάς της Βαβυλώνας (702 - 700 π.χ.) Βαβυλώνιος ευγενής τον οποίο τοποθέτησε ο Ασσύριος βασιλιάς Σενναχειρείμ υποτελή του βασιλιά στην Βαβυλώνα όταν κατέλαβε την πόλη ανατρέποντας οριστικά τον Χαλδαίο σφετεριστή Μαρδούκ απλά Ιντινά Β΄. Ο Σεναχειρίμπ είδε ότι ήταν αρκετά δαπανηρή για τα οικονομικά της Ασσυρίας η απ'ευθείας διακυβέρνηση της Βαβυλώνας (702 π.χ.) αλλά έκανε λάθος επειδή έβαλε σαν υποτελή του βασιλιά γηγενή Βαβυλώνιο πρίγκιπα ο οποίος υπό την επιρροή των Χαλδαίων στράφηκε εναντίον του. Όταν συνωμότησε εναντίον του Ασσύριου βασιλιά μαζί με τους Χαλδαίους και τους Ελαμίτες, ο Σενναχειρείμ τον καθαίρεσε δεν έκανε το ίδιο λάθος γι'αυτό τοποθέτησε στην θέση του τον ίδιο τον γιο του Ασούρ ναδίν σουμί.

## Πηγές

ΑΣΣΥΡΟΒΑΒΥΛΩΝΙΑΚΑ ΧΡΟΝΙΚΑ

Κατηγορία:Βασιλείς της Βαβυλώνας
Μαρδούκ ζακίρ σουμί Β΄

Ο **Μαρδούκ ζακίρ σουμί Β**' υπήρξε βασιλιάς της Βαβυλώνας (703 π.Χ. ) για λίγους μόνο μήνες από την επανάσταση των Βαβυλωνίων κατά της Ασσυρίας μετά τον θάνατο του Σαργών Β΄ ως την αντικατάσταση του από τον προηγούμενο Χαλδαίο βασιλιά της Βαβυλώνας Μαρδούκ απλά Ιντινά Β΄.

## Πηγές

ΑΣΣΥΡΟΒΑΒΥΛΩΝΙΑΚΑ ΧΡΟΝΙΚΑ

Κατηγορία:Βασιλείς της Βαβυλώνας
ΦΧ Χάφναρφιορδουρ

Η **ΦΧ Χάφναρφιορδουρ** (ισλανδικά: *FH*) που συνήθως αναφέρεται απλά ως **ΦΧ** (προφέρεται ως *εφφ χά*), είναι ισλανδικός αθλητικός σύλλογος με έδρα τη Χάφναρφιορδουρ.

## Τίτλοι
***[[Πρωτάθλημα ποδοσφαίρου Ισλανδίας|Πρωταθλήτρια Ισλανδίας]]: 6**
** 2004, 2005, 2006, 2008, 2009, 2012
***[[Κύπελλο Ισλανδίας (ποδόσφαιρο ανδρών)|Κυπελλούχος Ισλανδίας]]: 2**
** 2007, 2010
***Νικήτρια του Λιγκ Καπ: 5**
** 2002, 2004, 2006, 2007, 2009
***Νικήτρια του Σούπερ Καπ: 6**
** 2004, 2006, 2008, 2009, 2010, 2013

## Πορεία στην Ευρώπη
*Ως τις 20 Σεπτεμβρίου του 2012*

## Προπονητές
*  Όλαφουρ Γιοχάνεσον (1988–90, 1995, Ιαν 2003–Οκτ 07)
*  Χέιμιρ Γκούντιονσον (Ιαν 2008–)

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομάδες Ισλανδίας
Κατηγορία:Ιδρύσεις ποδοσφαιρικών ομάδων το 1929
ΦΚ Τρίζενμπεργκ

Η **ΦΚ Τρίσενμπεργκ** (γερμανικά: *Fussball-Club Triesenberg*) ή απλά **Τρίσενμπεργκ** είναι ποδοσφαιρικός σύλλογος που εδρεύει στο Τρίζενμπεργκ του Λίχτενσταϊν.

## Ιστορία
Η Τρίσενμπεργκ ιδρύθηκε το 1972. Όπως και άλλες ομάδες του Λίχτενσταϊν, αγωνίζεται στις ερασιτεχνικές κατηγορίες της Ελβετίας. Ξεκίνησε από την 4. Liga, την 8η κατηγορία της Ελβετίας. Τη σεζόν 1986-1987 προβιβάστηκε στη 3. Liga . Έμεινε σε αυτό το πρωτάθλημα μέχρι το 1998, όπου υποβιβάστηκε. Το 2001 ξανακέρδισε την άνοδο στη 3. Liga και το 2010 στη 2. Liga.

## Στάδιο
Η έδρα της Τρίσενμπεργκ είναι το Sportanlage Leitawis. Είναι το 2ο μικρότερο στάδιο του μικρού κράτους, μετά το Freizeitpark Widau.

## Παραπομπές


## Εξωτερικοί σύνδεσμοι
*Η επίσημη ιστοσελίδα του συλλόγου


Κατηγορία:Ιδρύσεις αθλητικών συλλόγων το 1972
ΟΣΦ Έσεν/Μάουρεν

Η **ΟΣΦ Έσεν/Μάουρεν** (γερμανικά: *Unterländer Spielervereinigung Eschen Mauren*) ή απλά **Έσεν/Μάουρεν** είναι ποδοσφαιρικός σύλλογος που εδρεύει στο Έσεν του Λίχτενσταϊν. 

## Ιστορία
Η Έσεν/Μάουρεν ιδρύθηκε το 1963, μετά την συγχώνευση της **ΦΚ Έσεν** και της **ΦΚ Μάουρεν**. Όπως και οι άλλες ομάδες του Λίχτενσταϊν, αγωνίζεται στις ερασιτεχνικές κατηγορίες της Ελβετίας. Από το 1975 ως το 1999 αγωνίστηκε στη 2 Liga και από τη σεζόν 1999-2000, προβιβάστηκε στη 1. Liga. Ξαναϋποβιβάστηκε και στη 2.liga. Από την περίοδο 2007-2008 ως σήμερα αγωνίζεται στη 1. Liga.

Η Έσεν/Μάουρεν έχει κερδίσει το Κύπελλο Λίχτενσταϊν 5 φορές με τον τελευταίο τίτλο το 2012.

## Στάδιο
Η έδρα της Έσεν/Μάουρεν είναι το Σπόρτπαρκ Έσεν/Μάουρεν. Είναι το 3ο μεγαλύτερο στάδιο του μικρού κράτους, μετά το Ράινπαρκ Στάντιον και το Σπόρτσπλατζ Ράιναου, με χωρητικότητα μόλις 600 θέσεις.

## Τίτλοι
* 5 **[[Κύπελλο Λίχτενσταϊν (ποδόσφαιρο ανδρών)|Κύπελλα Λίχτενσταϊν]]**: 1976, 1977, 1978, 1987, 2012

## Παραπομπές


## Εξωτερικοί σύνδεσμοι
*Η επίσημη ιστοσελίδα του συλλόγου

Κατηγορία:Ιδρύσεις αθλητικών συλλόγων το 1963
Θανάσης Αραβοσιτάς

Ο Θανάσης Αραβοσιτάς γεννήθηκε το 1903 και απεβίωσε το 1971. Υπήρξε αθλητής και ιδρυτικό μέλος των τμημάτων του χόκεϊ και σκοποβολής του Παναθηναϊκού, καθώς και αθλητής του ποδοσφαίρου, αλλά και του τμήματος πετοσφαίρισης.

## Σταδιοδρομία
Ασχολήθηκε με το ποδοσφαιρό και η θέση του ήταν στην άμυνα. Αγωνίστηκε την ομάδα ποδοσφαίρου του Αθηναϊκού με τον οποίο συμμετείχε στο Πρωτάθλημα Ε.Π.Σ. Ελλάδος 1923-1924. Από το 1926 εντάχθηκε στην ομάδα του Παναθηναϊκού με τον οποίο αγωνίστηκε έως το 1930 και κατέκτησε το Πρωτάθλημα Αθήνας το 1926 και το 1927. Το 1927 αποτέλεσε ένα από τα ιδρυτικά μέλη του τμήματος χόκεϊ επί χόρτου του Παναθηναϊκού.

Το 1928 ίδρυσε το τμήμα σκοποβολής του Παναθηναϊκού. Το 1938 αναδείχθηκε Βαλκανιονίκης στο Τυφέκιο Αρκιβείας. Συμμετείχε στους Ολυμπιακούς Αγώνες το 1936, το 1948 και το 1952.

## Παραπομπές


Κατηγορία:Σκοπευτές ΠΑΟ
Κατηγορία:Ποδοσφαιριστές Παναθηναϊκού
Κατηγορία:Πετοσφαιριστές ΠΑΟ
Κατηγορία:Παράγοντες ΠΑΟ
Κατηγορία:Έλληνες Βαλκανιονίκες
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Αθηναϊκού
Κατηγορία:Έλληνες αθλητές του χόκεϊ επί χόρτου
Κατηγορία:Αθλητές στους Θερινούς Ολυμπιακούς Αγώνες 1948
Κατηγορία:Αθλητές στους Μεσογειακούς Αγώνες 1951
Αυτοκινητόδρομος 1 (Ιταλία)

thumb|right|100px|Το σήμα του αυτοκινητοδρόμου 1
thumb|right|200px|Ο χάρτης του αυτοκινητοδρόμου 1

Ο **Αυτοκινητόδρομος 1** (ιταλικά: *Autostrada A1*) είναι ο μεγαλύτερος και σημαντικότερος αυτοκινητόδρομος στην Ιταλία. Συνδέει το Μιλάνο με τη Ρώμη και τη Νάπολη, μέσω Φλωρεντίας και Μπολόνια. Έχει μήκος 754 χιλιόμετρα και στο μεγαλύτερο μήκος του έχει έξι λωρίδες κυκλοφορίας, ενώ σε ορισμένα κάποια διευρύνεται σε 8 λωρίδες. Αποτελεί μέρος των ευρωπαϊκών οδών Ε35 και Ε45.

## Ιστορικά
Οι εργασίες ξεκίνησαν το 1956 και ο αυτοκινητόδρομος ολοκληρώθηκε στις 4 Οκτωβρίου του 1964. Το έργο τόνωσε αισθητά την Ιταλική οικονομία, τόσο στις επιμέρους περιφέρειες όσο και στο σύνολο της επικράτειας. Αρχικά, *Α1* ονομάστηκε το κομμάτι από το Μιλάνο μέχρι τη Ρώμη και το υπόλοιπο πήρε τον κωδικό *[[Αυτοκινητόδρομος 2 (Ιταλία)|Α2]]*. Στη συνέχεια, ωστόσο, οι δύο οδικοί άξονες συγχωνεύτηκαν.

## Φωτογραφίες

Αρχείο:Autostrada del sole sesso reggio emilia.jpg|Ο αυτοκινητόδρομος 1 στην Ιταλία
Αρχείο:A1 (A14 Bologna B.go Panigale).JPG|Η Α1 στην διασταύρωση με την Α14 στην Μπολόνια
Αρχείο:A1 arezzo.jpg|Ο αυτοκινητόδρομος πλησιάζοντας στη Ρώμη


1
Αυτοκινητόδρομος 4 (Ιταλία)

thumb|right|120px|Το σήμα του αυτοκινητοδρόμου 4
thumb|right|200px|Ο χάρτης του αυτοκινητοδρόμου 4

Ο **Αυτοκινητόδρομος 4** (ιταλικά: *Autostrada A4*) είναι ένας από τους μεγαλύτερους και σημαντικότερους αυτοκινητόδρομος στην Ιταλία. Συνδέει το Τορίνο με τη Τεργέστη μέσω από το Μιλάνο και απο τη Βενετία. Έχει μήκος 517 χιλιόμετρα και στο μεγαλύτερο μήκος του έχει 6 λωρίδες κυκλοφορίας και σε κάποια σημεία 8 λωρίδες κυκλοφορίας. Είναι μέρος των ευρωπαϊκών οδών Ε55, Ε64 και Ε70.

## Ιστορικά
Ο αυτοκινητόδρομος 4 είναι ένας από τους πρώτους αυτοκινητόδρομος που κατασκευάστηκε στην ιστορία καθώς το πρώτο κομμάτι του ολοκληρώθηκε το 1927 ενώ το τελευταίο κομμάτι, η παράκαμψη της Βενετίας ολοκληρώθηκε το 2009. Ακόμη έγιναν και κάποιες αναβαθμίσεις όπως το 2007 κοντά στο Μιλάνο.

## Φωτογραφίες

Αρχείο:A4-passante di mestre dd.png|Ο αυτοκινητόδρομος 4
Αρχείο:A4 autostrada passante di mestre.png|Ο αυτοκινητόδρομος κοντά στην Βενετία.
Αρχείο:Autostrada a4.jpg|Πλησιάζοντας στην Τεργέστη.
Αρχείο:Passante di mestre autostrada italiana A4.JPG|Η παράκαμψη της Βενετίας.


4
Αυτοκινητόδρομος 5 (Ιταλία)

thumb|right|100px|Το σήμα του αυτοκινητοδρόμου 5
thumb|right|200px|Ο χάρτης του αυτοκινητοδρόμου 5

Ο **Αυτοκινητόδρομος 5** (ιταλικά: *Autostrada A5*) είναι ενας αυτοκινητόδρομος στην Ιταλία. Συνδέει το Τορίνο με τη Κοιλάδα της Αόστης στα σύνορα με τη Γαλλία. Έχει μήκος 143 χιλιόμετρα και στο μεγαλύτερο μήκος του έχει τέσσερεις λωρίδες κυκλοφορίας. Είναι μέρος των ευρωπαϊκών οδών Ε25 και της Ε612. Ο αυτοκινητόδρομος ολοκληρώθηκε το 1961.

## Φωτογραφίες

Αρχείο:AutostradaA5E25.JPG|Ο αυτοκινητόδρομος 5
Αρχείο:Autostrada a4-a5 galleria passo d'avenco.jpg|Τούνελ στον αυτοκινητόδρομο 5


5
Αριθμητική γραμμική άλγεβρα

**Αριθμητική γραμμική άλγεβρα** είναι κλάδος της αριθμητικής ανάλυσης, ο οποίος ασχολείται με τους αλγόριθμους για την εκτέλεση γραμμικών αλγεβρικών εξισώσεων, όπως πράξεις με πίνακες με την χρήση ηλεκτρονικών υπολογιστών. Οι αλγόριθμοι αριθμητικής γραμμικής άλγεβρας χρησιμοποιούνται από μηχανικούς σε προβλήματα επεξεργασίας εικόνας, επεξεργασία σημάτων, τηλεπικοινωνίες, επιστήμες των υλικών, προβλήματα εξόρυξης δεδομένων (data mining) κλπ.

## Βιβλιοθήκες γραμμικής άλγεβρας
Σήμερα, αλγόριθμοι οι οποίοι λύνουν προβλήματα γραμμικής άλγεβρας, υπάρχουν διαθέσιμοι σε έτοιμες βιβλιοθήκες (υπάρχουν διαθέσιμες σε διάφορες γλώσσες προγραμματισμού) και είναι βελτιστοποιημένες. Ένας μηχανικός συνήθως χρησιμοποιεί έτοιμες βιβλιοθήκες οι οποίες είναι βελτιστοποιημένες και περιέχουν για πράξεις γραμμικής άλγεβρας και αποφεύγει τον προγραμματισμό αλγορίθμων γραμμικής άλγεβρας (αποφεύγοντας λάθη υλοποίησης του αλγορίθμου ή δημιουργία κώδικα μη βελτιστοποιημένο). Πολλές φορές προσπαθούμε να μετατρέψουμε ένα αριθμητικό πρόβλημα που κανονικά θα λυνόταν με βρόχους (loops) σε μια γλώσσα προγραμματισμού σε μορφή διανυσματική και να χρησιμοποιήσουμε έτοιμες βελτιστοποιημένες βιβλιοθήκες γραμμικής άλγεβρας.

## Δείτε επίσης
* MATLAB

## Εξωτερικοί σύνδεσμοι
* Gnu Octave, ελεύθερο λογισμικό / υψηλού επιπέδου γλώσσα προγραμματισμού για αριθμητικές μεθόδους (όπως το Matlab).
* LΙΝPACK — Linear Algebra PACKage, βιβλιοθήκη γραμμικής άλγεβρας στην Fortran95, C και C++.
* NumPy, βιβλιοθήκη γραμμικής άλγεβρας στην Python.
*  Armadillo C++, βιβλιοθήκη γραμμικής άλγεβρας στην C++.
* Alglib, βιβλιοθήκη διαθέσιμη σε διάφορες γλώσσες προγραμματισμού όπως C++, Python, C# κλπ.

## Παραπομπές
Αίας Αθηνών

Ο **Ποδοσφαιρικός Σύλλογος "Αίας Αθηνών"** υπήρξε βραχύβιο αθλητικό σωματείο, το οποίο ιδρύθηκε το 1924 και πήρε μέρος στα πρωταθλήματα της Ε.Π.Σ. Αθηνών ως το 1928. Είχε ως έδρα το γήπεδο του Π.Σ. Γουδί.

## Δραστηριότητα

*Ο σύλλογος πρωτοαναφέρεται το Μάρτιο του 1924, όταν δήλωσε συμμετοχή στο πρωτάθλημα μη αναγνωρισμένων σωματείων που διοργάνωσε η Ε.Π.Σ. Ελλάδος, στο οποίο ξεκίνησε με νίκη αλλά αποχώρησε. 
*Το φθινόπωρο του 1924 έγινε μέλος της Ε.Π.Σ. Αθηνών και μετείχε στο πρωτάθλημα 1924-25, χωρίς να πετύχει ούτε ισοπαλία. Μετείχε στον Α΄ όμιλο και γνώρισε τέσσερις συντριπτικές ήττες (0β, 1-19 γκολ). Ως γήπεδο προπονήσεως και αγώνων χρησιμοποιούσε το Γουδί. Βασικοί παίκτες του ήταν οι: Α. Γιαννακός (τερμ.), Τράγαλος (τερμ.), Τζόλας, Ροδόπουλος, Ιωάννης Γιαννακός, Δημ. Μαυροκέφαλος, Παναγιωτόπουλος, Αλ. Αναγνωστίδης, Γαργαρόπουλος, Γ. Αναγνωστίδης, Γ. Μακρίδης, Μουρίκης, Δούρος, Παπάς, κάποιοι από τους οποίους προέρχονταν από τον Π.Σ. Γουδί.
*Την επόμενη σεζόν 1925-26 τοποθετήθηκε στη Β΄ κατηγορία, στην οποία είχε πρωταγωνιστικό ρόλο. Τελικά, τερμάτισε στη 2η θέση χάνοντας την άνοδο από τον συντοπίτη του Π.Σ. Γουδί. Διατηρούσε και Β΄ ομάδα που πήρε την 6η θέση στο αντίστοιχο πρωτάθλημα.
*Το 1926-27 πήρε τον τίτλο της Β΄ κατηγορίας. Τερμάτισε στην πρώτη θέση την κανονική περίοδο, όπως και στην τελική φάση. Στον καθοριστικό αγώνα για τον τίτλο και την άνοδο νίκησε τον Γ.Σ. Ολύμπια με 2-1. Αυτή υπήρξε η σημαντικότερη επιτυχία στη σύντομη ιστορία του Αίαντα Αθηνών.
*Η επιστροφή του στην Α΄ κατηγορία για τη σεζόν 1927-28 αποτέλεσε το "κύκνειο άσμα" του συλλόγου, αφού στο τέλος της περιόδου διαλύθηκε. Αρχικά τοποθετήθηκε στον Β΄ όμιλο με ΑΕΚ, Απόλλωνα και Αθηναϊκό.  Η δημιουργία του Π.Ο.Κ. ανέτρεψε τα δεδομένα, αφού αποχώρησαν ΠΑΟ, ΑΕΚ και Απόλλων. Έτσι διεξήχθη πρωτάθλημα σε ενιαίο όμιλο, με προκριματική και τελική φάση. Ο Αίας έδωσε αγώνα κατάταξης για την αποφυγή της τελευταίας θέσης και τη διαβάθμιση με την Αρμενική. Τελικά, υποβιβάστηκαν και οι δύο λόγω της επανόδου των τριών (ΠΑΟ, ΑΕΚ, Απόλλωνα) στο επόμενο πρωτάθλημα και αγώνα διαβάθμισης για την παραμονή έδωσε ο Αθηναϊκός.
*Στην αρχή της επόμενης σεζόν 1928-29 ο Αίας αποκλείστηκε από το πρωτάθλημα Β΄ κατηγορίας, αφού δεν έδωσε "σημεία ζωής". Έτσι τερματίστηκε η ιστορία του πρωτοπόρου αυτού αθηναϊκού σωματείου. Σύμφωνα με ανακοίνωση της ΕΠΣΑ: 
::*"Ο Ποδοσφαιρικός Σύλλογος Αίας λόγω του ότι δεν έδωσε σημεία ζωής τελευταίως και κυρίως λόγω του ότι δεν απήντησε εις τα προς αυτόν αλλεπάλληλα έγγραφα της ΕΠΣΑ απεκλείσθη από το πρωτάθλημα της τρεχούσης περιόδου"*.

## Τίτλοι

***Πρωταθλητής Β΄ [[ΕΠΣ Αθηνών 1926-27]]**.

## Πηγές

*Ανδρέα Μπόμη, "Γκολ 2000 Ένας αιώνας ποδόσφαιρο".
* Αθηναϊκό ποδόσφαιρο - Από το 1924 έως το 1928.

### Αναφορές
 

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1924
21 (αριθμός)

Το **21** (είκοσι ένα) είναι ο φυσικός αριθμός που βρίσκεται μετά από το 20 και πριν από το 22. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 21 συμβολίζεται ως **XXI** στο ρωμαϊκό σύστημα αρίθμησης και ως ΚΑ´ ή κα´ στο ελληνικό σύστημα αρίθμησης.

## Στα μαθηματικά
* Το 21 είναι ένας σύνθετος αριθμός,  αφού οι φυσικοί διαιρέτες του είναι 1, 3, 7 και 21, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 22.
* Το ανάπτυγμα πρώτων παραγόντων του 21 είναι 21 = 3 · 7.
* Το 21 είναι ημιπρώτος αριθμός, διότι αποτελεί γινόμενο δύο πρώτων (3 · 7).
* Το 21 είναι αριθμός Φιμπονάτσι. Ο επόμενος αριθμός Φιμπονάτσι είναι το 34.

## Το 21 στη Χημεία
* Ο ατομικός αριθμός 21 αντιστοιχεί στο σκάνδιο.
* Το εικοσιενάνιο (C21H44) είναι η απλούστερη οργανική ένωση με 21 άτομα άνθρακα.
* Το αντίστοιχο κορεσμένο αλειφατικό μονοκαρβοξυλικό οξύ με 21 άτομα άνθρακα είναι το εικοσιενανικό οξύ (ή ει*κοσιενανοϊκό οξύ*, C21H41COOH), που έχει επίσης την εμπειρική ονομασία «ενεικοσυλικό οξύ».

## Το 21 στην Αστρονομία
* Το Μεσιέ 21 είναι ένα ανοικτό σμήνος σε απόσταση περίπου 4.000 ετών φωτός, στον αστερισμό Τοξότης.

## Το 21 στην Τέχνη

* 21 (δίσκος της Αντέλ)

## Άλλες χρήσεις
* Ο 21ος αιώνας (2001 έως 2100) είναι ο αιώνας που διανύουμε.
* Η Εθνική Οδός 21 (Ελλάδα) στην Ήπειρο.
* Το Renault 21 μικρομεσαίο οικογενειακό αυτοκίνητο.
* Το 21 είναι παιχνίδι τράπουλας.

## Αναφορές και παρατηρήσεις


## Εξωτερικοί σύνδεσμοι
* 
* 

Κατηγορία:Σύνθετοι αριθμοί
Αριθμητική ευστάθεια αλγορίθμων

Ένας αλγόριθμος περιγράφει μια πεπερασμένη σειρά ενεργειών, αυστηρά καθορισμένων και εκτελέσιμων σε πεπερασμένο χρόνο, που στοχεύουν στην επίλυση ενός προβλήματος. Κατά την διάρκεια εκτέλεσης του αλγόριθμου από ένα ηλεκτρονικό υπολογιστή εκτελούνται συνήθως πολλές αριθμητικές πράξεις οι οποίες πολλές φορές συμπεριλαμβάνουν άρρητους αριθμούς. Κατά την διάρκεια των πράξεων γίνονται στρογγυλοποιήσεις δεκαδικών ψηφίων. Όταν ένας αλγόριθμος δεν επηρεάζεται από αυτές τις στρογγυλοποιήσεις και δίνει σωστό αποτέλεσμα σε κάθε είσοδο χαρακτηρίζεται ως "ευσταθής αλγόριθμός" (stable algorithm).

## Παραπομπές


Κατηγορία:Αριθμητική ανάλυση
Ευρωπαϊκή Οδός 94

Η **Ευρωπαϊκή Οδός 94** **(Ε94)** είναι οδικός άξονας που ανήκει στο διεθνές δίκτυο ευρωπαϊκών οδών και διασχίζει την ελληνική επικράτεια. Ξεκινάει από την Κόρινθο στον κόμβο της Ολυμπίας Οδού (Α8) με τον Αυτοκινητόδρομο Μορέα (Α7) και περνώντας μέσω της Αττικής Οδού (Α6) καταλήγει στο αεροδρόμιο «Ελευθέριος Βενιζέλος». 

## Φωτογραφίες

Αρχείο:Athens-Kiffisia-aerial.jpg|Κόμβος αυτοκινητοδρόμου κοντά στο Μαρούσι.
Αρχείο:Attiki-odos1.jpg|Κόμβος της Αττικής Οδού στο αεροδρόμιο Ελευθέριος Βενιζέλος.
Αρχείο:Attiki Odos athens 1.JPG|Η οδός στο Μαρούσι, κοντά στο εμπορικό κέντρο The Mall Athens.
Αρχείο:Aithra tunnel in Kakia Skala.jpg|Η σήραγγα Αίθρα της Ολυμπίας Οδού.
Αρχείο:Greek Motorway 8 (National Road 8A) - Korinthos Exit.jpg|Η οδός κοντά στην Κόρινθο.


## Παραπομπές


94
Κατηγορία:Γεωγραφία της Αττικής
Basic Linear Algebra Subprograms

Η **Basic Linear Algebra Subroutine** γνωστή και με την συντομογραφία **BLAS** είναι μια ντεφάκτο σύμβαση για δημιουργία προγραμματιστικών διεπαφών (APIs: Application Programmers interfaces) για προγραμματιστικές βιβλιοθήκες οι οποίες υλοποιούν αλγόριθμους γραμμικής άλγεβρας που συσχετίζονται με διανυσματικές πράξεις και πίνακες (π.χ. πολλαπλασιασμό πινάκων). Η ιδέα για πρώτη φορά δημοσιεύτηκε το 1979 και έχει χρησιμοποιηθεί για την υλοποίηση μεγάλων μαθηματικών βιβλιοθηκών όπως η LAPACK.

## Παραπομπές


Κατηγορία:Μαθηματική ανάλυση
Βασίλειος Γ΄ της Ρωσίας

Ο **Βασίλι Γ΄ Ιβάνοβιτς** (Василий III Иванович, 25 Μαρτίου 1479 - 3 Δεκεμβρίου 1533) ήταν Μέγας Πρίγκιπας της Μόσχας από το 1505 έως το 1533. Ήταν γιος του Ιβάν Γ΄ της Ρωσίας και της Σοφίας Παλαιολογίνας και βαπτίστηκε με το όνομα Γαβριήλ.

thumb|left
Ο Βασίλειος Ιβάνοβιτς, όταν το 1505 αναγορεύτηκε ηγεμόνας της Ρωσίας, ζήτησε από τον Πατριάρχη της Κωνσταντινουπόλεως Θεόληπτο A΄, να του αποστείλει έναν λόγιο Έλληνα για να τακτοποιήσει τα ελληνικά χειρόγραφα της βασιλικής βιβλιοθήκης και να μεταφραστούν κάποια βιβλία στη σλαβονική (παλαιοσλαβική και εκκλησιαστική γλώσσα) με βάση τα ελληνικά πρότυπα. Το έργο αυτό ανατέθηκε στον Μάξιμο τον Γραικό και δύο συνασκητές του, τον Νεόφυτο και τον Λαυρέντιο.

Επεδίωξε να καταστείλει την προσπάθεια ανεξαρτησίας των Βογιάρων με φοβερές μεθόδους και προσάρτησε στη χώρα του τα κράτη του Πσκοβ, του Ριαζάν, του Στάροτουμπ και Νόβγκοροντ. Στη διάρκεια της βασιλείας του αγωνίστηκε συχνά εναντίον των Τατάρων της Κριμαίας, τους οποίους επεδίωξε να αντιμετωπίσει όχι μόνο στο στρατιωτικό αλλά και στο εμπορικό επίπεδο.

## Οικογένεια
Νυμφεύτηκε πρώτα το 1527 τη Σολομονία Σαμπουρόβα, μετέπειτα αγία Σοφία του Σούζνταλ, κόρη του Γιούρι Κωνσταντινόβιτς Σαμπούροβ βογιάρου. Η Σολομονία δεν έκανε απογόνους, αν και πήγαινε σε προσκυνήματα. Οι βογιάροι πρότειναν να πάρει άλλη σύζυγο και πράγματι, παρά τις διαμαρτυρίες της Εκκλησίας, ο Βασίλειος Γ΄ τη διαζεύχθηκε και την περιόρισε σε μονή. Θρυλείται ότι μερικούς μήνες μετά η Σολομονία γέννησε εκεί ένα τέκνο:
* Κουντεγιάρ, λαϊκός ήρωας των Ρώσων, ηγέτης των Κοσσάκων.

[thumb|left|200px|Ο γάμος με την Ελένα Γκλίνσκαγια ([1526).]] 
Ο Βασίλειος Γ΄ το 1526 έκανε δεύτερο γάμο με την Ελένα Γκλίνσκαγια, κόρη τού Βασίλι Λβόβιτς Γκλίνσκι από τους Τατάρους της Λιθουανίας. Ήταν καθολική και οι βογιάροι δεν την ενέκριναν. Είχε τέκνα:
* Ιβάν Δ΄ ο *τρομερός* 1530-1584, μέγας πρίγκιπας της Μόσχας, πρώτος τσάρος της Ρωσίας.
* Γιούρι 1532-1563, κωφός εκ γενετής, πρίγκιπας τοy Ούγκλιτς.

## Πρόγονοι



## Παραπομπές



Κατηγορία:Τσάροι της Αυτοκρατορίας της Ρωσίας
Κατηγορία:Ρουρικίδες
Κατηγορία:Κωφοί
Μόλντε ΦΚ

Η **Μόλντε ΦΚ** (νορβηγικά: *Molde FK*) είναι ένας ποδοσφαιρικός σύλλογος από το Μόλντε της Νορβηγίας. Ιδρύθηκε στις 19 Ιουνίου 1911 ως Ιντερνάσιοναλ Μόλντε. Έχει αναδειχθεί δύο φορές πρωταθλήτρια και τέσσερις φορές κυπελλούχος Νορβηγίας. Είναι μία από τις δύο νορβηγικές ομάδες που έχουν συμμετάσχει στους ομίλου του ΟΥΕΦΑ Τσάμπιονς Λιγκ.

## Τίτλοι-Διακρίσεις
***[[Πρωτάθλημα ποδοσφαίρου Νορβηγίας]]:**
****Πρωταθλήτρια (5):** 2011, 2012, 2014, 2019, 2022
**Φιναλίστ (7): 1974, 1987, 1995, 1998, 1999, 2002, 2009
**Τρίτη θέση (3): 1977, 1988, 1990
***[[Κύπελλο Νορβηγίας (ποδόσφαιρο ανδρών)|Κύπελλο Νορβηγίας]]:**
****Κυπελλούχος (4):** 1994, 2005, 2013, 2014
**Φιναλίστ (3): 1982, 1989, 2009
***[[Κύπελλο Λα Μάνχα]]:**
****Νικήτρια (1):** 2010

## Ευρωπαϊκές συμμετοχές
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

Πηγή:

## Παραπομπές

## Εξωτερικοί σύνδεσμοι

*


Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1911
Δασύπους

Ο δασύπους είναι γένος Θηλαστικών της τάξης των Νωδών και της οικογένειας των Δασυποδιδών που περιλαμβάνει έξι είδη. Αυτό και μερικά ακόμα της ίδιας οικογένειας [Χαιτόφρακτος (Chaetophractus), Εύφρακτος (Euphractus), Zaedyus, Πριοδόντης (Priodontes), Cabassus, Tolypeutes, Χλαμυδοφόρος (Chlamydophorus) και Burmeisteria] είναι γνωστά με την κοινή ονομασία *[[Αρμαντίλλο]]*.

## Εξωτερικοί σύνδεσμοι
* 

Κατηγορία:Δασυποδίδες
Κατηγορία:Θηλαστικά της Βόρειας Αμερικής
Κατηγορία:Θηλαστικά της Νότιας Αμερικής
Μωρά του Μπάσμπι

[thumb|300px|Φωτογραφία των ''"Busby Babes"'' της [Μάντσεστερ Γιουνάιτεντ, σε φωτογραφία του 1958, πριν από τον τελευταίο τους αγώνα.]]
Τα **«Μωρά του Μπάσμπι»** ή «**Μπέμπηδες του Μπάσμπι»** ήταν η ονομασία που δόθηκε σε μια γενιά παικτών της Μάντσεστερ Γιουνάιτεντ, οι οποίοι είχαν αποκτηθεί και προπονηθεί από τον, τότε, αρχισκάουτερ του συλλόγου, Τζο Άρμστρονγκ και τον βοηθό προπονητή Τζίμι Μέρφι, οι οποίοι κατάφεραν να προβιβαστούν από τις ακαδημίες του συλλόγου έως την πρώτη ομάδα, υπό την τεχνική καθοδήγηση του Ματ Μπάσμπι.

Τα Μωρά του Μπάσμπι έγιναν γνωστά όχι μόνο για το νεαρό της ηλικίας και το ταλέντο τους, αλλά και για το γεγονός ότι προέρχονταν από τα "σπλάχνα" του συλλόγου και δεν ήταν αγορασμένοι από άλλη ομάδα, κάτι που αποτελούσε συνήθεια τότε, όπως και σήμερα. Ο συγκεκριμένος όρος, προερχόμενος από τον δημοσιογράφο της *[[Manchester Evening News]]* Φρανκ Νίκλιν το 1951, τις περισσότερες φορές αναφέρεται στους ποδοσφαιριστές που κατέκτησαν τα πρωταθλήματα των σεζόν 1955–56 και 1956–57 με μέσο όρο ηλικίας τα 21 και 22 έτη αντιστοίχως.

Οχτώ από τους παίκτες – Ρότζερ Μπιρν (28), Έντι Κόλμαν (21), Μαρκ Τζόουνς (24), Ντάνκαν Έντουαρντς (21), Μπίλι Γουίλαν (22), Τόμι Τέιλορ (26), Ντέιβιντ Πεγκ (22) και Τζοφ Μπεντ (25) – πέθαναν είτε στη διάρκεια είτε ως αποτέλεσμα της αεροπορικής τραγωδίας του Μονάχου τον Φεβρουάριο του 1958, ενώ o Τζάκι Μπλάνκφλαουερ (24 ετών όταν συνέβη η τραγωδία) καθώς και ο βετεράνος Τζόνι Μπέρι (31 ετών όταν συνέβη η τραγωδία) τραυματίστηκαν σε τέτοιο βαθμό ώστε δεν κατάφεραν ποτέ ξανά να αγωνιστούν.

Ο τελευταίος εναπομείνας παίκτης της προ Μονάχου ομάδας, ο Μπόμπι Τσάρλτον (20 ετών την εποχή του δυστυχήματος), αποσύρθηκε από την ενεργό δράση το 1975. Αν και είχε αποχωρήσει από την Μάντσεστερ Γιουνάιτεντ δύο χρόνια νωρίτερα, συνέχιζε να αγωνίζεται ως παίκτης-προπονητής για λογαριασμό της Πρέστον Νορθ Εντ.

## Δείτε επίσης
*Μάντσεστερ Γιουνάιτεντ
*Αεροπορική τραγωδία του Μονάχου (1958)

## Παραπομπές


Κατηγορία:Ιστορία του ποδοσφαίρου στην Αγγλία
Κατηγορία:Μάντσεστερ Γιουνάιτεντ
Κατηγορία:Μπόμπι Τσάρλτον
ΦΚ Σούτιεσκα Νίκσιτς

Η **ΦΚ Σούτιεσκα** (μαυροβουνιακά: *FK Sutjeska*) είναι μια ποδοσφαιρική ομάδα από το Νίκσιτς του Μαυροβουνίου και αγωνίζεται στην Α κατηγορία του Μαυροβουνίου. Τα χρώματά της είναι το μπλε και το λευκό. Η ΦΚ Σούτιεσκα αποτελεί τμήμα της κοινωνίας αθλημάτων της Σούτιεσκα η οποία έχει έδρα την ομώνυμη πόλη. Όπως φαίνεται και στο έμβλημα, ο σύλλογος ιδρύθηκε το 1927. Η ΦΚ Σούτιεσκα κατέκτησε το πρώτο της πρωτάθλημα στην Α κατηγορία του Μαυροβουνίου την περίοδο 2012-13.

## Ιστορία
Το πρώτο όνομα του συλλόγου κατά την ίδρυσή του ήταν **ΣΚ Χάιντουκ**. Αργότερα όμως (πριν από τον Δεύτερο Παγκόσμιο Πόλεμο), ο σύλλογος άλλαξε το όνομά του σε **ΣΚ Χερτσέγκοβατς**. Ο χορηγός είναι η Meridian. Δεδομένου του ότι ο Δεύτερος Παγκόσμιος Πόλεμος μαινόταν στα εδάφη της Γιουγκοσλαβίας, το όνομα του συλλόγου άλλαξε το 1945 σε **Σούτιεσκα** προς τιμήν των Γιουγκοσλάβων Κομμουνιστών που σκοτώθηκαν στη Μάχη της Σούτιεσκα.

## Στάδιο
To γήπεδο Κράι Μπίστριτσε έχει χωρητικότητα 11.000 θεατές. Η επιφάνεια του χόρτου δεν είναι τεχνητή και εμπεριέχει χώρο για αθλήματα στίβου καθώς περιβάλλεται από "ταρτάν". Γύρω από το στάδιο υπάρχει χώρος στάθμευσης αυτοκινήτων. Το αθλητικό συγκρότημα δίπλα στο γήπεδο είναι ένα σύγχρονο κτίριο με αμφιθέατρο.

## Η Σούτιεσκα στην Ευρώπη

## Παραπομπές


## Εξωτερικοί σύνδεσμοι
* Η Σούτιεσκα στην ιστοσελίδα της ΟΥΕΦΑ

Σουτιεσκα Νικσιτς
Κατηγορία:Ιδρύσεις ποδοσφαιρικών ομάδων το 1927
Ναβού μουκίν ζερί

Ο **Ναβού μουκίν ζερί**, ήταν βασιλιάς της Βαβυλώνας (732 π.Χ. - 729 π.Χ.), ο τελευταίος βασιλιάς της Βαβυλώνας πριν την κατάκτηση της πόλης από τους Ασσυρίους. Χαλδαίος φύλαρχος που ανέτρεψε τον προηγούμενο σφετεριστή βασιλιά Ναβού σουμά ουκίν ΙΙ μόλις έναν μήνα μετά την άνοδο του στον θρόνο. Το 1952 σημαντικές αρχαιολογικές ανακαλύψεις έφεραν στο φως την αλληλογραφία του με περισσότερες από 100 πινακίδες με 20 γράμματα τα οποία περιγράφουν τις αιτίες για τις οποίες έγινε τελικά η επέμβαση των Ασσυρίων με τον βασιλιά Τιγκλάθ Πιλεσέρ Γ΄ ο οποίος από την εποχή του Ναβονάσσαρου είχε βάλει σκοπό να κατακτήσει την Βαβυλώνα και την τελική της προσάρτηση στην Ασσυριακή αυτοκρατορίας. Οι αιτίες ήταν βασικά εμφύλιες διαμάχες μεταξύ των φυλών της Βαβυλώνας ιδιαίτερα Αμορραίους και Χαλδαίους πουν εξασθένησαν σημαντικά τις πλουτοπαραγωγικές πηγές και την άμυνα της χώρας, ο Τιγκλάθ Πιλεσέρ Γ' θα κατακτήσει την Βαβυλώνα τον τρίτο χρόνο της βασιλείας του Ναβού μουκίν ζερί παίρνοντας ο ίδιος το στέμμα, ο βασιλιάς με τον γιό του θα δολοφονηθούν.

## Πηγές

*J. A. Brinkman (1968). A political history of post-Kassite Babylonia, 1158–722 B.C. Analecta Orientalia. p. 238.
Peter Dubovsky (2006). Hezekiah and the Assyrian spies. Pontifical Biblical Institute. pp. 161–168.

*J. A. Brinkman (1984). Prelude to Empire: Babylonian Society and Politics, 747-626 B.C. 7. Philadelphia: Occasional Publications of the Babylonian Fund. p. 42–43.

Κατηγορία:Βασιλείς της Βαβυλώνας
Κατηγορία:Χαλδαίοι
Ναμπού σουμά ουκίν Β΄

Ο **Ναβού σουμά ουκίν ΙΙ** υπήρξε βασιλιάς της Βαβυλώνας (732 π.χ.) σφετεριστής αξιωματούχος που ανέτρεψε και δολοφόνησε τον νόμιμο βασιλιά της Βαβυλώνας Ναβού ναδίρ ζερί αλλά κατάφερε να διατηρήσει τον θρόνο μόνο έναν μήνα και δύο μέρες, θα ανατραπεί στην συνέχεια από έναν Χαλδαίο φύλαρχο τον Ναβού μουκίν ζερί τον τελευταίο Ασσύριο βασιλιά πριν την πτώση της πόλης στους Ασσυρίους.

## Πηγές

J. A. Brinkman (1968). A political history of post-Kassite Babylonia, 1158-722 B.C. Analecta Orientalia. pp. 235–236.

J. A. Brinkman (1984). Prelude to Empire: Babylonian Society and Politics, 747-626 B.C. 7. Philadelphia: Occasional Publications of the Babylonian Fund. p. 23.

Κατηγορία:Βασιλείς της Βαβυλώνας
Παλλεσβιακοί Αγώνες 1924

thumb|right|250px|Οι νικητές των Α΄ Παλλεσβιακών Αγώνων.  
Οι **Α΄ Παλλεσβιακοί Αθλητικοί Αγώνες** διεξήχθησαν στη Μυτιλήνη στις 14, 17 και 21 Σεπτεμβρίου 1924, με διοργανωτή τον Παλλεσβιακό Γυμναστικό Σύλλογο

## Η διοργάνωση

Το 1923 ιδρύθηκε στη Μυτιλήνη ο Παλλεσβιακός ΓΣ, ο οποίος τον Απρίλιο του 1924 είχε ήδη κατασκευάσει γυμναστήριο σε χώρο που του παραχώρησε ο Δήμος Μυτιλήνης, το είχε περιφράξει με συρματόπλεγμα και το είχε διαμορφώσει σε γήπεδο ποδοσφαίρου αλλά και σε γυμναστήριο στίβου με σκάμματα αλμάτων, βαλβίδες ρίψεων, διαδρόμους ταχύτητας κλπ. Μάλιστα, δήλωσε συμμετοχή στο Πανελλήνιο πρωτάθλημα στίβου ανδρών 1924 αλλά δεν είναι γνωστό αν πήρε μέρος. Το Σεπτέμβριο του 1924 διοργάνωσε στο γυμναστήριό του τους Α΄ Παλλεσβιακούς Αγώνες, στους οποίους εκτός από τους δικούς του αθλητές, υπήρξε συμμετοχή αθλητών του Παγχιακού Γυμναστικού Συλλόγου, καθώς και στρατευμένων της Μεραρχίας Αρχιπελάγους ("Έμπεδον Αρχιπελάγους"). Είχαν προσκληθεί και αθλητές του νεοσύστατου Λημνιακού  Γυμναστικού Συλλόγου, αλλά δεν ανταποκρίθηκαν στην πρόσκληση. Συνολικά μετείχαν 50 περίπου αθλητές.

Οι αγώνες διεξήχθησαν σε τρεις ημέρες: Κυριακή 14, Τετάρτη 17 και Κυριακή 21 Σεπτεμβρίου και περιλάμβαναν αγωνίσματα δρόμων, αλμάτων, ρίψεων και σκυταλοδρομίας ανδρών και εφήβων, αγώνα δρόμου δημοσίας οδού και αγώνες διελκυστίνδας ομάδων. Είχαν αθλοθετηθεί μετάλλια και κύπελλα για τους νικητές. Τους αγώνες παρακολούθησαν πλήθος θεατών του νησιού καθώς και πάνω από 300 εκδρομείς που ήρθαν από τη Χίο.

***Πολυνίκης αθλητής στα ατομικά αγωνίσματα**: Κλεάνθης Παλαιολόγος (Παλλεσβιακού) με 5 πρώτες και 2 δεύτερες νίκες.
***Πολυνίκης σύλλογος**: Παλλεσβιακός με 22 πρώτες νίκες (16 στους άνδρες και 6 στους εφήβους). 

## Αποτελέσματα

## Κατάταξη

 Σε κάποια αγωνίσματα υπήρξαν ισοπαλίες αθλητών.

## Παραπομπές


## Πηγές
* περιοδ. «ΑΘΛΗΤΙΚΗ ΕΠΙΘΕΩΡΗΣΙΣ», Σεπτέμβριος 1924, σ. 6.
* εφημερ. «Η Βραδυνή», 22/9/1924.

Κατηγορία:Διοργανώσεις στίβου στην Ελλάδα
Κατηγορία:Στίβος το 1924
Κατηγορία:Ιστορία της Λέσβου
Ασούρ ρες ισί Α΄

Ο **Ασούρ ρες ισί Α**', ήταν βασιλιάς της Ασσυρίας (1133 π.Χ. - 1115 π.Χ.), γιος και διάδοχος του βασιλιά της Ασσυρίας Μουτακίλ Νουσκού. Στη διάρκεια της βασιλείας του ένας Βαβυλώνιος πρίγκηπας, ο Ναβουχοδονόσορ Α΄, επαναστάτησε αποτινάσσοντας από τη Βαβυλώνα τον ζυγό των Ελαμιτών (1126), αναφέρεται εκστρατεία του στα βουνά του Ζάγρος στο Ιράν. Στην αρχή ο Ασούρ ρες ισί Α' είχε καλές σχέσεις με τον Ναβουχοδονόσορα αλλά αργότερα χάλασαν όταν ο Ναβουχοδονόσορας πολιόρκησε το Ασσυριακό φρούριο του Ζανκί. Τότε εξεστράτευσε εναντίον του και τον ανάγκασε να υποχωρήσει, σε νέα εκστρατεία εναντίον του. Λίγο αργότερα ο Βαβυλωνιακός στρατός του Ναβουχοδονόσορα γνώρισε μεγάλη συντριβή, ο Ασούρ ρες ισί Α' ξανάκτισε την Ασσούρ όπως επίσης και τους ναούς του Ανού και της Ιστάρ.

## Πηγές

**B. Newgrosh (1999). "The Chronology of Ancient Assyria Re-assessed"*
**Leonard W. King, A. Kirk Grayson (2001). "The Palace of Ashur-Resha-Ishi I at Nineveh". Iraq 63: 169–170.*
**A. K. Grayson (1975). Assyrian and Babylonian chronicles. J. J. Augustin. p. 176.*

Κατηγορία:Βασιλείς της Ασσυρίας
Μουτακίλ Νουσκού

Ο **Μουτακίλ Νουσκού**, ήταν βασιλιάς της Ασσυρίας (1133 π.Χ.), μικρότερος γιος του βασιλιά της Ασσυρίας Ασούρ Δαν Α΄. Αδελφός του βασιλιά της Ασσυρίας Νινουρτά Τουκουλτί Ασούρ που θα ανατρέψει με μεγάλη στρατιωτική δύναμη λίγο μετά την άνοδο του στον θρόνο αλλά πέθανε την ίδια χρονιά.

## Πηγές
**J. A. Brinkman (1999). "Mutakkil-Nusku". In D. O. Edzard. Reallexikon Reallexikon der Assyriologie und Vorderasiatischen Archäologie: Meek – Mythologie. Walter De Gruyter. p. 500.*

Κατηγορία:Βασιλείς της Ασσυρίας
Νινουρτά Τουκουλτί Ασούρ

Ο **Νινουρτά Τουκουλτί Ασούρ**, βασιλιάς της Ασσυρίας (1133 π.Χ.) μεγαλύτερος γιος και διάδοχος του βασιλιά της Ασσυρίας Ασούρ Δαν Α΄ συμβασιλέας με τον πατέρα του τα τελευταία χρόνια με ειδικότητα σε θέματα τροφίμων, αγροτικών προϊόντων και προσφορών. Επέστρεψε στην Βαβυλώνα κάποιο άγαλμα του Μαρδούκ που είχε κλαπεί πριν 66 χρόνια από τον Τουκουλτί Νινουρτά Α', την ίδια χρονιά θα ανατραπεί από τον θρόνο με την βοήθεια του στρατού από τον μικρότερο αδελφό του Μουτακίλ Νουσκού.

## Πηγές
**David Kertai (2008–9). "The History of the Middle Assyrian Empire". Talanta: proceedings of the Dutch Archaeological and Historical Society. 60–61: 39.*
**Trevor Bryce (2009). The Routledge Handbook of The People and Places of Ancient Western Asia. Routledge. pp. 67, 373.*

Κατηγορία:Βασιλείς της Ασσυρίας
Ασούρ Δαν Α΄

Ο **Ασούρ Δαν Α**' υπήρξε βασιλιάς της Ασσυρίας (1179 π.Χ. - 1133 π.Χ.), γιος και διάδοχος του βασιλιά της Ασσυρίας Νινουρτά απάλ εκούρ. Επί της βασιλείας του το Κασσίτικο βασίλειο της Βαβυλώνας βρισκόταν στην πτώση του, ο ίδιος λεηλάτησε πολλές πόλεις όπως Ζαμπάν, Ιρριγκά, Ουγκάρ - σαλλού, μεταφέροντας τα λάφυρα στην Ασσυρία. Οι Ελαμίτες τον ίδιο καιρό με την πτώση των Κασσιτών κατέλαβαν τη Βαβυλώνα και τη λεηλάτησαν μεταφέροντας στη χώρα τους το άγαλμα του Μαρδούκ. Ο Ασούρ Δαν Α' πιστώνεται την κατεδάφιση του ερειπωμένου ναού του Αντάντ που είχε κτιστεί πριν από 641 χρόνια από τον Ισμέ Νταγκάν και θα ξανακτιστεί 60 χρόνια αργότερα από τον βασιλιά της Ασσυρίας Τιγκλάθ Πιλεσέρ Α'

## Πηγές

**David Kertai (2008-2009). "The history of the middle Assyrian empire". TALANTA. XL-XLI: 39.*
**K. Grayson (1972). Assyrian Royal Inscriptions, Volume 1. Otto Harrassowitz. pp. 141–143.*
**A. K. Grayson (1975). Assyrian and Babylonian chronicles. J. J. Augustin. pp. 209–210.*
**Bill T. Arnold, Bryan Beyer (2002). Readings from the ancient Near East: primary sources for Old Testament study. Baker Academic. p. 143.*
**Jaume Llop (June, 2008). "MARV 6, 2 und die Eponymenfolgen des 12. Jahrhunderts". Zeitschrift für Assyriologie und vorderasiatische Archäologie 98 (1): 20–25.*

Κατηγορία:Βασιλείς της Ασσυρίας
Νινουρτά απάλ Εκούρ

Ο **Νινουρτά απάλ εκούρ** υπήρξε  βασιλιάς της Ασσυρίας  (1192 π.Χ. - 1179 π.Χ.), σφετεριστής ο οποίος ανήκε στη βασιλική οικογένεια της Ασσυρίας, γιος του Ιλ πάντα, εγγονός του Κιμπί Ασσούρ βεζύρη του Χάνιγαλβατ και απογόνου του Αντάντ Νιραρί Α' όπως έλεγε ο ίδιος στη γενεαλογία του. Μετά τη συντριβή του προηγούμενου βασιλιά Ενλίλ-κουντουρί-ουσούρ από τον Κασσίτη βασιλιά της Βαβυλώνας Αντάντ σουμά Ουσούρ οι Ασσύριοι ευγενείς τον καθαίρεσαν, ο ίδιος με μεγάλο στρατό ήρθε από τη Βαβυλώνα καταλαμβάνοντας τον θρόνο. Οι Ασσυριολόγοι επιβεβαιώνουν ότι η διαδοχή δεν ήταν ομαλή έγινε ανατροπή με τη βία, ονόμασε τον εαυτό του "**φύλακα του λαού των Ασσυρίων**" παρομοιάζοντας τον με αετό που καλύπτει με τα φτερά του τη χώρα.

## Πηγές

**Kyle R. Greenwood (2010). "A Historical and Contextual Reconstruction of KAH 2.76". Nouvelles Assyriologiques Bréves et Utilitaires (NABU) (2): 45.*
**A. K. Grayson (2001). In Erich Ebeling, Bruno Meissner, Dietz Otto Edzard. .Reallexikon der Assyriologie und Vorderasiatischen Archäologie: Nab – Nuzi. Walter De Gruyter Inc. p. 524.*
**A. K. Grayson (1972). Assyrian Royal Inscriptions, Volume I. Wiesbaden: Otto Harrassowitz. pp. 139—141.
Nassouhi King List = Assyrian King List A*

Κατηγορία:Βασιλείς της Ασσυρίας